**[](http://kykpee.org/wp-content/uploads/2019/01/v.png)[](http://kykpee.org/wp-content/uploads/2019/01/m.png)ΔΕΛΤΙΟ ΤΥΠΟΥ**

**ΠΑΓΚΥΠΡΙΑ ΠΕΡΙΒΑΛΛΟΝΤΙΚΑ ΒΡΑΒΕΙΑ  
ΓΙΑ ΟΡΓΑΝΙΣΜΟΥΣ & ΕΠΙΧΕΙΡΗΣΕΙΣ  
ΚΑΙ  
ΠΑΓΚΥΠΡΙΑ ΒΡΑΒΕΙΑ ΠΡΑΣΙΝΕΣ ΠΟΛΕΙΣ &  
ΠΡΑΣΙΝΕΣ ΚΟΙΝΟΤΗΤΕΣ ΤΗΣ ΚΥΠΡΟΥ  
2022**

Στις 24 Ιανουαρίου 2023 πραγματοποιήθηκε η **Τελετή Βράβευσης** των **«Παγκύπριων Βραβείων Πράσινες Πόλεις & Πράσινες Κοινότητες της Κύπρου»** και των **«Παγκύπριων Περιβαλλοντικών Βραβείων για Οργανισμούς & Επιχειρήσεις»** για το **2022,** στο **Προεδρικό Μέγαρο**.

Η **επίδοση των Βραβείων** έγινε από τον Εξοχότατο **Προέδρο της Κυπριακής Δημοκρατίας, κ. Νίκο Αναστασιάδη.** Ειδικότερα, ο Πρόεδρος της Δημοκρατίας, απένειμε σε όλους τους Πράσινους Δήμους και Πράσινες Κοινότητες της Κύπρου την **Πράσινη Σημαία**, η οποία θα κυματίζει έξω από τα Δημαρχεία και τα Κοινοτικά Συμβούλια και σε όλους τους βραβευθέντες Οργανισμούς και Επιχειρήσεις τα **Τιμητικά** **Μετάλλια**.

Τα **Παγκύπρια** **Βραβεία Πράσινες Πόλεις & Πράσινες Κοινότητες της Κύπρου** καθιερώθηκαν με πρωτοβουλία του **Κυπριακού Κέντρου Περιβαλλοντικής Έρευνας και Εκπαίδευσης (ΚΥΚΠΕΕ**) της Ιεράς Μητρόπολης Λεμεσού, σε συνεργασία με την **Επίτροπο Περιβάλλοντος**, κα Κλέλια Βασιλείου, την **Ένωση Δήμων Κύπρου** και την **Ένωση Κοινοτήτων Κύπρου**. Τα βραβεία υποστήριξαν επίσης, συμμετέχοντας στην Επιστημονική Επιτροπή Αξιολόγησης, το ΤΕΠΑΚ, το ΕΤΕΚ και το Ενεργειακό Γραφείο Κυπρίων Πολιτών.

Τα **Παγκύπρια** **Περιβαλλοντικά** **Βραβεία για Οργανισμούς & Επιχειρήσεις** καθιερώθηκαν με πρωτοβουλία του **Κυπριακού Κέντρου Περιβαλλοντικής Έρευνας και Εκπαίδευσης (ΚΥΚΠΕΕ)** της Ιεράς Μητρόπολης Λεμεσού σε συνεργασία με την **Επίτροπο Περιβάλλοντος**, κ. Κλέλια Βασιλείου, το **Τεχνολογικό Πανεπιστήμιο Κύπρου** (ΤΕΠΑΚ), την **Ομοσπονδία Εργοδοτών & Βιομηχάνων** (ΟΕΒ), τον **Σύνδεσμο Τουριστικών Επιχειρήσεων Κύπρου** (ΣΤΕΚ) και τον **Οργανισμό Γυναικών Επιχειρηματιών Επαγγελματιών Κύπρου** (ΟΓΕΕ) Λεμεσού.

Για το 2022 βραβεύονται **12 Πράσινοι Δήμοι και 5 Πράσινες Κοινότητες** της Κύπρου για τα περιβαλλοντικά τους έργα και συνολικά **20 Οργανισμοί και Επιχειρήσεις**.

Με **Πράσινη Σημαία** βραβεύονται οι πιο κάτω Πράσινοι **Δήμοι και Πράσινες Κοινότητες** της Κύπρου για το 2022:

Δήμος Λεμεσού  
Δήμος Λάρνακας

Δήμος Στροβόλου  
Δήμος Λακατάμιας

Δήμος Αγλαντζιάς  
Δήμος Έγκωμης  
Δήμος Λατσιών  
Δήμος Ύψωνα   
Δήμος Λιβαδιών  
Δήμος Δερύνειας  
Δήμος Αθηένου

Δήμος Αγίας Νάπας

Κοινότητα Πισσουρίου   
Κοινότητα Αγίου Θεοδώρου Λάρνακας  
Κοινότητα Δένειας  
Κοινότητα Λουβαρά

Κοινότητα Αγίου Θεοδώρου Πιτσιλιάς

(βλ. Παράρτημα 1)

Με τη βράβευσή τους οι Πράσινες Πόλεις και Κοινότητες της Κύπρου εντάσσονται αυτόματα στο **Δίκτυο Πράσινων Πόλεων και Πράσινων Κοινοτήτων της Κύπρου,** που δημιούργησε και συντονίζει το ΚΥΚΠΕΕ.

Η Ειδική Τιμητική Διάκριση, το «**Χρυσό Αγρινό**» **για το** **2022**, και ο τίτλος της **Πράσινης Πρωτεύουσας της Κύπρου για το 2022** απονεμήθηκε στον **Δήμο Αγλαντζιάς** για τα έργα του **«Σύστημα Ολιστικής Διαχείρισης Αποβλήτων ‘Διαχωρίζω και Κερδίζω’, Κατηγορία: Διαχείριση Αποβλήτων»** και **«Σπιτάκι για το γατάκι και The science of ‘Beeing’, Κατηγορία: Πράσινες Περιοχές – Αστική Βιοποικιλότητα»**, τα οποία συγκέντρωσαν την υψηλότερη βαθμολογία από όλα τα υποψήφια έργα των Δήμων σε όλες τις Κατηγορίες.

Επιπλέον, Ειδική Τιμητική Διάκριση, το «**Χρυσό Αγρινό**» **για το 2022**, και ο τίτλος της **Πράσινης Πρωτεύουσας Κοινοτήτων για το 2022** απονεμήθηκε στην **Κοινότητα Άγιος Θεόδωρος Πιτσιλιάς** για τα έργα **«Συστηματικές Εθελοντικές Περιβαλλοντικές Δράσεις, Κατηγορία: Περιβαλλοντική Ευαισθητοποίηση και Εκπαίδευση»** και **«Χαρτογράφηση Μονοπατιών, Κατηγορία: Αειφόρος Τουρισμός»,** τα οποία συγκέντρωσαν την υψηλότερη βαθμολογία από όλα τα υποψήφια έργα των Κοινοτήτων σε όλες τις Κατηγορίες.

Με **Τιμητικό Μετάλλιο Προστάτης του Περιβάλλοντος** βραβεύονται οι πιο κάτω **20** **Οργανισμοί και Επιχειρήσεις**:

CYTA - ΑΡΧΗ ΤΗΛΕΠΙΚΟΙΝΩΝΙΩΝ ΚΥΠΡΟΥ

ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ (ΤΕΠΑΚ)

MEDOCHEMIE LTD   
REMEDICA LTD

VASSOS ELIADES LTD  
COLUMBIA SHIPMANAGEMENT LTD  
MSC SHIPMANAGEMENT LTD

DROMON BUREAU OF SHIPPING  
HELLENIC MINERALS LTD

NISSI BEACH RESORT  
FAROS HOTEL AYIA NAPA  
 BONSAI GROUP ‘THE BODY SHOP’  
CIIM INNOVATION CO.

ΤΣΙΜΕΝΤΟΠΟΙΙΑ ΒΑΣΙΛΙΚΟΥ ΔΗΜΟΣΙΑ ΕΤΑΙΡΕΙΑ ΛΤΔ

ΠΑΓΚΥΠΡΙΟ ΣΥΝΤΟΝΙΣΤΙΚΟ ΣΥΜΒΟΥΛΙΟ ΕΘΕΛΟΝΤΙΣΜΟΥ

ΙΝΣΤΙΤΟΥΤΟ ΝΕΥΡΟΛΟΓΙΑΣ ΚΑΙ ΓΕΝΕΤΙΚΗΣ ΚΥΠΡΟΥ  
LEMISSOLER NAVIGATION CO. LTD

ΙΔΡΥΜΑ ΧΡΙΣΤΟΥ ΣΤΕΛΙΟΥ ΙΩΑΝΝΟΥ

ΚΕΝΤΡΟ ΝΕΟΤΗΤΑΣ ΚΥΠΕΡΟΥΝΤΑΣ  
ΓΥΜΝΑΣΙΟ ΕΠΙΣΚΟΠΗΣ ΛΕΜΕΣΟΥ

(βλ. Παράρτημα 2)

Η **Ειδική** **Χρυσή Τιμητική Διάκριση** ***«Χρυσό Κέδρο»*** για το **2022** των Παγκύπριων Περιβαλλοντικών Βραβείων για Οργανισμούς & Επιχειρήσεις απονεμήθηκε στο **ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ,** ως ο οργανισμός ο οποίος συγκέντρωσε την υψηλότερη βαθμολογία από όλες τις υποψηφιότητες.

Ο Εξοχότατος Πρόεδρος της Δημοκρατίας εξήρε το έργο που επιτελεί το ΚΥΚΠΕΕ και επισήμανε τη σπουδαιότητα της συνεργασίας όλων των φορέων της κοινωνίας στην ανάπτυξη και υιοθέτηση περιβαλλοντικών πολιτικών και πρακτικών για την πράσινη μετάβαση και τον ψηφιακό μετασχηματισμό. Ανέφερε ότι το Σχέδιο Ανάκαμψης και Ανθεκτικότητας «Κύπρος το Αύριο» προνοεί τη μετατροπή της Κύπρου σε Αειφόρο Επιχειρηματικό και Εμπορικό Κέντρο, διασφαλίζοντας τη βιώσιμη και αειφόρο ανάπτυξη. Προνοεί επίσης την κατανομή πόρων κατά 41% (491 εκατομμύρια ευρώ) στην πράσινη μετάβαση.

Η Επίτροπος Περιβάλλοντος Κλέλια Βασιλείου, τόνισε την επιτακτική ανάγκη για να διαθέσουμε δυνάμεις και πόρους, να προσαρμοστούμε σε νέα δεδομένα, γιατί δεν μιλάμε πλέον για κλιματική αλλαγή αλλά κρίση, την οποία βιώνουμε.

Ο Πρόεδρος του ΚΥΚΠΕΕ, Θεοφιλέστατος Επίσκοπος Αμαθούντος, κ. Νικόλαος, ανέφερε μεταξύ άλλων ότι βιώνουμε τα συμπτώματα και τις συνέπειες μιας ολοένα αυξανόμενης περιβαλλοντικής καταστροφής, ίσως και μη αναστρέψιμης. Η συμμετοχή όλων των υποψηφίων με τις αξιόλογες και σημαντικές περιβαλλοντικές δράσεις και έργα, αποδεικνύουν και επιβεβαιώνουν τις περιβαλλοντικές ευαισθησίες και τον σεβασμό τους προς το περιβάλλον.

Ο Επιστημονικός Διευθυντής του ΚΥΚΠΕΕ Δρ Ανδρέας Χατζηχαμπής, αναφέρθηκε στη σημασία και στους στόχους των Παγκύπριων Περιβαλλοντικών Βραβείων, στη δημιουργία του Δικτύου Πράσινων Πόλεων και Κοινοτήτων της Κύπρου που δημιουργεί και συντονίζει το ΚΥΚΠΕΕ, και πως με τα βραβεία αυτά γίνεται η σταδιακή προετοιμασία των Κυπριακών πόλεων για το Ευρωπαϊκό Βραβείο Green Capital of Europe. Τέλος, ευχαρίστησε την Επίτροπο Περιβάλλοντος κ. Κλέλια Βασιλείου, τον Υπουργό Γεωργίας Αγροτικής Ανάπτυξης και Περιβάλλοντος κ. Κώστα Καδή καθώς και τον Εξοχότατο Πρόεδρο της Κυπριακής Δημοκρατίας που αγκάλιασαν αυτό τον θεσμό, καθώς και όλους τους συνεργαζόμενους φορείς και τους βραβευθέντες. Τέλος ανέγνωσε το σκεπτικό απονομής του Χρυσού Αγρινού στον ίδιο τον πρόεδρο της Δημοκρατίας για τη διαχρονική στήριξη των Παγκύπριων Περιβαλλοντικών Βραβείων του ΚΥΚΠΕΕ.

**Τηλ. Επικοινωνίας: 25954954 ή Δρ Ανδρέας Χατζηχαμπής (τηλ. 99477309) Επιστ. Διευθυντής ΚΥΚΠΕΕ**

**ΠΑΡΑΡΤΗΜΑ 1**

**Λίστα Βραβευθέντων Πράσινων Πόλεων & Πράσινων Κοινοτήτων της Κύπρου για το 2022**

|  |  |  |  |
| --- | --- | --- | --- |
| **ΔΗΜΟΣ** | **ΕΡΓΟ** | | **ΚΑΤΗΓΟΡΙΑ** |
| Δήμος Αγίας Νάπας | 1. Δημιουργία Υποβρύχιου Μουσείου της Αγίας Νάπας (MUSAN)  2. Διεθνές Πάρκο Γλυπτικής Αγίας Νάπας | | Πολιτισμός και Περιβάλλον |
| Δήμος Αγλαντζιάς | 1. Σύστημα Ολιστικής Διαχείρισης Αποβλήτων ‘Διαχωρίζω και Κερδίζω’  2. Σπιτάκι για το γατάκι και The Science of ‘Beeing’ | | 1. Διαχείριση Αποβλήτων  2. Πράσινες περιοχές – Αστική Βιοποικιλότητα |
| Δήμος Αθηένου | 1. Ανακατασκευή παιδικής χαράς σε Δημοτικό Πάρκο και δημιουργία ανεμόμυλου για παραγωγή ενέργειας 2. Διαμόρφωση και βελτίωση χώρων πρασίνου «γειτονιάς» | | 1. Αειφόρος Ενεργειακή Κατανάλωση 2. Πράσινες περιοχές – Αστική Βιοποικιλότητα |
| Δήμος Δερύνειας | Ενίσχυση ανακύκλωσης και επαναχρησιμοποίησης. Προώθηση οικιακής κομποστοποίησης | | Διαχείριση αποβλήτων |
| Δήμος Έγκωμης | Δενδροφυτεύσεις εκατοντάδων δένδρων σε χώρους πρασίνου και πάρκα | | Πράσινες περιοχές – Αστική Βιοποικιλότητα |
| Δήμος Λακατάμιας | 1. Makerspace Λακατάμιας 2. Ανάπλαση Κυκλικού Κόμβου Μελίνας Μερκούρη | | 1. Πολιτισμός και Περιβάλλον 2. Αειφόρο Δομημένο Περιβάλλον |
| Δήμος Λάρνακας | Αποκατάσταση αρχαίου μνημείου και δημιουργία του «Πολυχώρου Δημιουργικότητας και Πολιτισμού» (πρώην λέσχη Λάρνακας) | | Πολιτισμός και Περιβάλλον |
| Δήμος Λατσιών | 1. Δενδροφύτευση λόφου ‘Απαλος με 7000 δένδρα «Έλα με τη τσάππα σου» 2. Πέτρινοι Αναβαθμοί κατά μήκος της φυσικής ροής ομβρίων υδάτων | | 1. Πράσινες περιοχές - Αστική Βιοποικιλότητα 2. Διαχείριση Υδάτινων Πόρων |
| Δήμος Λεμεσού | 1. Δωρεάν Park and Ride 2. Ανάπλαση τεσσάρων (4) πλατειών στη Λεμεσό | | 1. Αειφόρος Διακίνηση και Μεταφορές 2. Αειφόρο Δομημένο Περιβάλλον |
| Δήμος Λιβαδιών | 1. Ηλεκτροδότηση δημόσιων κτηρίων με εγκατάσταση φωτοβολταϊκών συστημάτων 2. Πρότυπο αειφορικό σχολείο Μέσης Εκπαίδευσης | | Αειφόρος Ενεργειακή Κατανάλωση |
| Δήμος Στροβόλου | Εκστρατεία προώθησης δράσεων μείωσης φαινομένου ρίψης αποβλήτων σε ανοικτούς χώρους | | Διαχείριση Αποβλήτων |
| Δήμος Ύψωνα | | 1. Σύστημα Οικολογικής Διαχείρισης και οικολογικού ελέγχου (EMAS). Σύστημα Περιβαλλοντικής Διαχείρισης (ISO 14001:2015) 2. Υιοθέτηση Σχεδίου Βιώσιμης Αστικής Κινητικότητας (ΣΒΑΚ) Λεμεσού | 1. Κλιματική αλλαγή – Περιβαλ. Πρότυπα & e- Διακυβέρνηση  2. Αειφόρος Διακίνηση και Μεταφορές |

|  |  |  |
| --- | --- | --- |
| **ΚΟΙΝΟΤΗΤΑ** | **ΕΡΓΟ** | **ΚΑΤΗΓΟΡΙΑ** |
| Κοινότητα Αγίου Θεοδώρου Λάρνακας | 1. Το παγκάκι αγάπης 2. Στάση Λεωφορείου | 1. Πολιτισμός και Περιβάλλον 2. Διαχείριση αποβλήτων |
| Κοινότητα Αγίου Θεοδώρου Πιτσιλιάς | 1. Συστηματικές Εθελοντικές Περιβαλλοντικές Δράσεις 2. Χαρτογράφηση Μονοπατιών | 1. Περιβαλλοντική Ευαισθητοποίηση & Εκπαίδευση  2. Αειφόρος Τουρισμός |
| Κοινότητα Δένειας | Συνολική Περιβαλλοντική Δράση | Judges Choice |
| Κοινότητα Λουβαρά | ‘Έργο ανθρωπιάς: «Δημιουργία μονοπατιού της φύσης για άτομα με αναπηρία (ΑμεΑ) στο κρατικό δάσος Κακομάλλη» | Πολιτισμός και Περιβάλλον |
| Κοινότητα Πισσουρίου | Προώθηση Ευρωπαϊκών Προγραμμάτων Erasmus+ και Τοπικών Οικολογικών προϊόντων | Αειφόρος Τουρισμός |

**ΠΑΡΑΡΤΗΜΑ 2**

**Λίστα Βραβευθέντων Οργανισμών και Επιχειρήσεων για το 2022**

|  |  |  |
| --- | --- | --- |
| **ΟΡΓΑΝΙΣΜΟΣ/ΕΠΙΧΕΙΡΗΣΗ** | **ΔΙΑΚΡΙΣΗ** | **ΚΑΤΗΓΟΡΙΑ** |
| BONSAI GROUP ‘THE BODY SHOP’ | Χρυσό Μετάλλιο | Υπηρεσίες |
| CIIM INNOVATION LTD | Χρυσό Μετάλλιο | Δημόσιοι και άλλοι Φορείς και Οργανισμοί |
| COLUMBIA SHIPMANAGEMENT LTD | Χρυσό Μετάλλιο | Υπηρεσίες |
| CYTA - ΑΡΧΗ ΤΗΛΕΠΙΚΟΙΝΩΝΙΩΝ ΚΥΠΡΟΥ | Χρυσό Μετάλλιο | Υπηρεσίες |
| DROMON BUREAU OF SHIPPING | Χρυσό Μετάλλιο | Υπηρεσίες |
| FAROS HOTEL AYIA NAPA | Χρυσό Μετάλλιο | Τουρισμός - Ξενοδοχεία - Τουριστικές Επιχειρήσεις |
| HELLENIC MINERALS LTD  LEMISSOLER NAVIGATION CO. LTD | Χρυσό Μετάλλιο  Αργυρό Μετάλλιο | Υπηρεσίες  Υπηρεσίες |
| MEDOCHEMIE LTD | Χρυσό Μετάλλιο | Πρωτογενής – Μεταποίηση – Βιομηχανία – Εμπόριο |
| MSC SHIPMANAGEMENT LTD | Χρυσό Μετάλλιο | Υπηρεσίες |
| NISSI BEACH RESORT | Χρυσό Μετάλλιο | Τουρισμός - Ξενοδοχεία - Τουριστικές Επιχειρήσεις |
| REMEDICA LTD | Χρυσό Μετάλλιο | Πρωτογενής – Μεταποίηση – Βιομηχανία – Εμπόριο |
| VASSOS ELIADES LTD | Χρυσό Μετάλλιο | Υπηρεσίες |
| ΓΥΜΝΑΣΙΟ ΕΠΙΣΚΟΠΗΣ | Χάλκινο Μετάλλιο | Δημόσιοι και άλλοι Φορείς και Οργανισμοί |
| ΙΔΡΥΜΑ ΧΡΙΣΤΟΥ ΣΤΕΛΙΟΥ ΙΩΑΝΝΟΥ | Αργυρό Μετάλλιο | Δημόσιοι και άλλοι Φορείς και Οργανισμοί |
| ΙΝΣΤΙΤΟΥΤΟ ΝΕΥΡΟΛΟΓΙΑΣ ΚΑΙ ΓΕΝΕΤΙΚΗΣ ΚΥΠΡΟΥ | Αργυρό Μετάλλιο | Δημόσιοι και άλλοι Φορείς και Οργανισμοί |
| ΚΕΝΤΡΟ ΝΕΟΤΗΤΑΣ ΚΥΠΕΡΟΥΝΤΑΣ | Αργυρό Μετάλλιο | Δημόσιοι και άλλοι Φορείς και Οργανισμοί |
| ΠΑΓΚΥΠΡΙΟ ΣΥΝΤΟΝΙΣΤΙΚΟ ΣΥΜΒΟΥΛΙΟ ΕΘΕΛΟΝΤΙΣΜΟΥ | Αργυρό Μετάλλιο | Δημόσιοι και άλλοι Φορείς και Οργανισμοί |
| ΤΕΧΝΟΛΟΓΙΚΟ ΠΑΝΕΠΙΣΤΗΜΙΟ ΚΥΠΡΟΥ (ΤΕΠΑΚ) | Χρυσό Μετάλλιο | Δημόσιοι και άλλοι Φορείς και Οργανισμοί |
| ΤΣΙΜΕΝΤΟΠΟΙΙΑ ΒΑΣΙΛΙΚΟΥ ΔΗΜΟΣΙΑ ΕΤΑΙΡΕΙΑ ΛΤΔ | Αργυρό Μετάλλιο | Πρωτογενής – Μεταποίηση – Βιομηχανία – Εμπόριο |